
REFERAT


Obiectivul “ Baza sportiva si de agrement “ situat in Timisoara, Zona Stadion, cu suprafata totala de 16199 m.p. este in proprietatea Primariei Municipiului Timisoara.

Exista o neconcordanta intre suprafata inscrisa in Cartea Funciara si suprafata reala a terenului ce apartine Bazei sportive si de agrement astfel ca din adresa nr. D72009 – 5193/07.10.2009 a Directiei Urbanism, Serviciul banca de Date Urbane rezulta ca suprafata reala a terenului este de 16199 m.p.

Prin Hotararea Consiliului Local al Municipiului Timisoara nr. 85/22.04.2003 s-a aprobat închirierea prin licitaţie publică deschisă a obiectivului Bază sportivă şi de agrement situat în Timişoara - Zona Stadion, pe o perioadă de un an, si caietul de sarcini in vederea licitatiei.


Urmare licitatiei publice s-a incheiat contractul de inchiriere nr. 868/23.07.2003 cu S.C. ELAINE S.R.L..

Consiliul Local al Municipiului Timisoara prin Hotararea nr. 325/16.12.2003 privind prelungirea contractului de inchiriere nr. 868/23.07.2003, a aprobat prelungirea contractului de inchiriere pana la data de 31.07.2009.


S.C. ELAINE S.R.L. a realizat lucrari de amenajare si modernizare a bazei sportive si de agrement fara Autorizatie de Construire construind inca doua bazine de inot pentru copii si o constructie metalica demontabila pentru desfasurarea de evenimente.

In sedinta din data de 21.07.2009 a Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin Hotararea Consiliului Local al Municipiului Timisoara nr. 351/2008, s-a analizat cererea S.C. ELAINE S.R.L. si situatia contractului de inchiriere nr. 868/23.07.2003 hotarandu-se sa propunem Consiliului Local al Municipiului Timisoara un proiect de hotarare pentru prelungirea contractului de inchiriere nr. 868/23.07.2003, prin act aditional pana la data de 30.09.2009, motivat de faptul ca fiind perioada de varf de utilizare a strandului, inchiderea acestuia pentru organizarea unei licitatii publice privind inchirierea aduce deservicii cetatenilor municipiului Timisoara.


Pentru luna septembrie 2009, se va prezenta Consiliului Local un proiect de hotarare pentru aprobarea caietului de sarcini pentru inchirierea  Obiectivului “ Baza sportiva si de agrement “ situat in Timisoara, Zona Stadion, prin licitatie publica .


Prin Hotararea Consiliului Local al Municipiului Timisoara nr. 324/28.07.2009 privind prelungirea contractului de inchiriere nr. 868/23.07.2003 incheiat cu S.C. ELAINE S.R.L. pentru Obiectivul "Baza sportiva si de agrement" situat in Timisoara, Zona Stadion s-a aprobat prelungirea contractului de inchiriere nr. 868/23.07.2003 pana la data de 30.09.2009.

Avand in vedere cele prezentate, 

PROPUNEM :


Aprobarea de catre  Consiliului Local al Municipiului Timisoara a unui proiect de hotarare privind inchirierea prin licitatie publica deschisa a obiectivului “ Baza sportiva si de agrement “ situat in Timisoara, Zona Stadion, cu suprafata totala de 16199 m.p., in proprietatea Primariei Municipiului Timisoara si a caietului de sarcini.

